EELNÕU

NARVA  LINNAVALITSUS

KORRALDUS

Narvas

Sotsiaalteenuste arendamiseks määratud vahendite

kasutamine päevategevuse- ja päevahoiuteenuse 

(Kodutute Öömaja baasil ) arendamisele

1. ASJAOLUD JA MENETLUSE KÄIK

Eesti Punase Risti Narva Kodutute Öömaja osutab ööbimisteenuseid linnaelanikele, kel pole kuskil elada. 

Narva linnas ei ole päevahoiuteenust  eespoolnimetatud isikutele.Seda teenust on võimalik arendada Kodutute Öömaja baasil.

Ülalnimetatud teenus on ette nähtud neile isikutele, kelle tervislik seisund (liikumispuuded,  luustiku- ja lihastiku aparaadi rikked, somaatilised haigestumised) ei luba neil olla päevasel ajal  õues. 

Teenuse tulemusena leevendatakse toimetulekuraskusi, võimaldatakse aktiivne osavõtt ühiskondlikust elust, parandatakse/säilitatakse isikute toimetulekuvõimet, tõstetakse teadlikkust sotsiaalsete probleemide lahendamisel, välditakse tõrjutust, pakutakse päevast rakendust, vähendades sellega sotsiaaltoetuste vajadust.

Selle teenuse korraldamiseks on vaja remontida klientide puhkeruumid, kus ülalnimetatud isikud  saavad päevasel ajal viibida.

Kliendi viibimine Kodutute Öömajas on temale tasuta teenus.

Ülalnimetatud teenus annab linna sotsiaalsetel asutustel aega ja võimaluse lahendada kliendi edaspidise saatuse.

Vastavalt Vabariigi Valitsuse 22. veebruari 2007.a. määruse nr 51 „«2007.aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” §-le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Päevategevuse- ja päevahoiuteenus on kodutut isikut toetav teenus  Seega võib päevahoiuteenuse arendamise kulusid lugeda sotsiaalteenuste arendamise kuludeks. 

2. ÕIGUSLIKUD JÄRELDUSED

Vastavalt Narva Linnavolikogu 25.10.2007 otsusele nr 397 „2007.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid päevategevuse- ja päevahoiuteenuse (kodututele isikutele) arendamiseks kuni 100 000 krooni.

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

